Diari Oficial de la Generalitat Valenciana


Sumari del DOGV 1582, del 09-07-1991 (1991/822020)

ORDRE de 17 de juny de 1991, de la Conselleria de Cultura, Educació i Ciència, per la qual es convoquen subvencions destinades al fonament de l'associacionisme esportiu i juvenil.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/17/(2)/dof/vci/html**

### Dades del document

Número de DOGV
:   1582

Data del DOGV
:   09-07-1991

Secció del DOGV
:   DISPOSICIONS GENERALS

Número del document
:   1991/822020


Data del document
:   17-06-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de juny de 1991, de la Conselleria de Cultura, Educació i Ciència, per la qual es convoquen subvencions destinades al foment de l'associacionisme esportiu i juvenil  
El foment de l'associacionisme per a la realització d'activitats físico-esportives és un element necessari en una societat democràtica, corresponent als objectius i finalitats reconeguts tant en l?Estatut d?autonomia de la Comunitat Valenciana com en la Llei 10/90 de l?Esport.  
La Generalitat Valenciana i el Consell Superior d'Esports tenen com a un objectiu bàsic la constitució d'associacions i entitats propiciadores de la pràctica esportiva entre els escolars, estudiants i joves, amb aquesta finalitat van subscriure el 15 de novembre de 1990 un conveni de cooperació per al foment de l'associacionisme esportiu i juvenil.  
D'altra banda, és voluntat d'ambdues Institucions potenciar la promoció esportiva entre els col·lectius amb dèficits més grans per a la pràctica esportiva, recolzant la realització de programes i activitats sobre aquelles matèries.  
En virtut d'això, i d'acord amb les atribucions que cm confereix l'article 35 de la Llei de Govern valencià  
ORDENE  
Article primer  
La Conselleria de Cultura, Educació i Ciència convoca la concessió de subvencions per a programes d'activitats físico-esportives la finalitat de les quals siga el foment de l'associacionisme esportiu i juvenil, per un import màxim de 83.118.831 de pessetes amb càrrec a la línia de subvenció 403/000/91.  
La Conselleria de Cultura, Educació i Ciència destinarà almenys el 25% de la quantitat a subvencionar programes dirigits específicament al foment de l'associacionisme esportiu entre la joventut femenina.  
Article segon  
Podran sol·licitar aquestes subvencions les associacions de joves, d'alumnes, de pares d'alumnes, de veïns i altres entitats de caràcter no lucratiu, legalment constituïdes, la finalitat de les quals siga la Consolidació d'estructures associatives de caràcter esportiu o, en el cas dels clubs esportius, l?increment del nombre d'associats.  
Les subvencions es destinaran a la realització de programes d'activitats, fora de l?àmbit federatiu, dirigits especialment a:  
- Incrementar la pràctica esportiva de les dones joves.  
- Desenvolupar la pràctica d'activitats físico-esportives en zones i col·lectius amb baix nivell socio-econòmic i d'equipaments esportius.  
- Promoure els valors esportius i olímpics: joc net, no discriminació, etc.  
Article tercer  
Les entitats interessades tindran a la seua disposició el model de sol·licitud necessari per a formalitzar la petició als Serveis Territorials de Cultura i Educació de:  
Alacant: C/ Carratalà, 47 tel. 65-6366608  
Castelló: C/ Major, 91 tel. 528-850532  
València: Avda. Navarro Reverter, 2 tel. 61-4871776  
I a la Direcció General d'Esports de la Conselleria de Cultura, Educació i Ciència a València, avinguda de Campanar, 32. Tel. 61 208 74 07  
La sol·licitud es completarà amb la descripció del projecte a realitzar, de la manera prevista en l?imprés oficial, acompanyada de la documentació complementària segons estableix l'annex.  
Article quart  
Les sol·licituds es realitzaran a través d'instància dirigida al Conseller de Cultura, Educació i Ciència i es presentaran als serveis territorials de Cultura i Educació, on es realitzarà un informe i seran lliurades a la Direcció General d'Esports, en el termini de 15 dies. La presentació d'instàncies també podrà fer-se als centres d'informació de l?Oficina d'Informació, Iniciatives i Reclamacions de la Generalitat Valenciana, els quals les trametran als serveis territorials.  
Per a les activitats esportives que ultrapassen l?àmbit provincial, les sol·licituds es presentaran al Registre General de la Conselleria de Cultura, Educació i Ciència, dirigides a la Direcció General d'Esports.  
En tot cas, les instàncies podran presentar-se per qualsevol dels procediments establerts per l'article 66 de la Llei de Procediment Administratiu.  
Si hi haguera deficiències en la documentació, es comunicarà a l?interessat perquè les esmene en el termini de deu dies, amb l'advertiment que, en cas contrari, s'arxivarà l?expedient sense cap més tràmit.  
Article cinquè  
El termini de presentació de sol·licituds serà fins el 3 d'agost de 1991, i la concessió de subvencions es limitarà a activitats que s'han de realitzar entre l'1 d'octubre de 1991 i el 30 de juny de 1992.  
Article sisé  
Per a la concessió de subvencions es valoraran fonamentalment els aspectes següents:  
a) Importància de l'activitat que s'ha de realitzar, tenint en compte l'interés social i esportiu.  
b) Que el projecte el realitze personal tècnicament qualificat en l'especialitat requerida (llicenciats o diplomats en Educació Física i entrenadors esportius).  
c) Nombre de participants  
d) La incidència del projecte en els aspectes recollits en l'article 2 d'aquesta ordre.  
e) Estimació de la despesa en relació amb l'objectiu perseguit.  
f) Proporció respecte a la subvenció sol·licitada, dels mitjans Econòmics propis amb els que compta el peticionari per realitzar el programa.  
g) Qualsevol altra circumstància que col·labore a l'execució i al desenvolupament de la política esportiva.  
Article seté  
Per a la selecció de projectes susceptibles de subvenció i la fixació de la quantia de cada subvenció es crea una junta d'avaluació, la qual elevarà al Conseller de Cultura, Educació i Ciència la proposta de resolució perquè l'aprove, si escau, i en conseqüència ha de publicar-se en el Diari Oficial de la Generalitat Valenciana.  
L'esmentada junta la compondran dos representants de la Direcció General d'Esports, els quals actuaran un com a President i l'altre com a Secretari, i un per cada Servei Territorial de Cultura i Educació.  
Article vuité  
Us entitats subvencionades hauran de comunicar, en el moment quan hi haja qualsevol eventualitat o modificació amb respecte al desenvolupament del projecte o al pressupost de despeses, i també l'obtenció d'altres subvencions o ajudes per a la mateixa finalitat procedents de qualsevol administracions o ens públics.  
Els beneficiaris hauran d'acreditar, abans del cobrament, que es troben al dia en les obligacions fiscals i front a la Seguretat Social.  
Article nové  
La realització del programa d'activitats per al qual fou concedida la subvenció serà competència exclusiva de l?entitat promotora, la qual haurà de preveure els mitjans humans i materials necessaris per al compliment d'aquell.  
Article deu  
Per al lliurament de les subvencions les entitats promotores romandran obligades a presentar davant la Conselleria de Cultura, Educació i Ciència, o als serveis territorials d'aquesta, per triplicat exemplar i en el termini màxim de 30 dies des de l'acabament de l'activitat:  
- Memòria explicativa sobre el desenvolupament í conclusió de l'activitat.  
- Certificat expedit pel Secretari de l?entitat, amb el vist-i-plau del President, de la despesa realitzada, segons el model facilitat per la Direcció General d'Esports a la qual s'adjuntaran els justificants originals.  
Article onze  
La Conselleria de Cultura, Educació i Ciència es reserva el dret de realitzar un seguiment de les activitats subvencionades, i també a inspeccionar la destinació de la subvenció concedida, i podrà ser causa d'anul·lació o reducció d'aquesta l?incompliment del programa, en especial de l?objectiu, i l?ocultació de dades referents al total dels ingressos i despeses obtinguts per l?entitat.  
Procedirà el reintegrament de les quantitats percebudes i l'exigència de l?interés de demora en els supòsits prevists en la vigent Llei de Pressuposts de la Generalitat Valenciana.  
Article dotze  
En totes les publicacions, informació o publicitat pròpia de l'activitat es farà constar que aquella està subvencionada pel Consell Superior d'Esports, en virtut d'un conveni subscrit entre aquell i la Conselleria de Cultura, Educació i Ciència.  
DISPOSICIONS FINALS  
Primera  
Per possibilitar el desenvolupament adequat i l?execució del que disposa aquesta ordre, es faculta el Director General d'Esports per dictar les resolucions que calga per aplicar-la.  
Segona  
Aquesta ordre entrarà en vigor el dia quan es publique en el Diari Oficial de la Generalitat Valenciana.  
València 17 de juny de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANEXO / ANNEX  
Consejo Superior de Deportes  
Consellería de Cultura, Educación y Ciencia  
D/Dª.   
con DNI núm. como Presidente y en nombre y  
representación de la entidad   
SOLICITO: la concesión de una subvención para la realización del proyecto que se describe, asumiendo todas las responsabilidades que pudieran derivarse de la realización de la actividad y solicitar las autorizaciones que para su desarrollo estén establecidas. Asimismo me compromete a cumplir todos los requisitos especificados en la normativa vigente aprobada por la Consellería de Cultura, Educación y Ciencia y declara no haber desfigurado la verdad ni ocultado información referente a los datos que constan en la presente solicitud.  
 , de de 19   
Firma y sello  
HBLE. SR. CONSELLER DE CULTURA, EDUCACION Y CIENCIA  
Dirección General de Deportes  
Documentación que se acompaña:   
 - Datos generales de la entidad solicitante  
 - Presupuesto  
 - Descripción de la actividad  
 - Otra documentación


Còpia Permalink ELI